**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PASTATO SUTEIKIMO PANAUDOS TEISE PLUNGĖS RAJONO KARKLĖNŲ KAIMO ŠEIMŲ BENDRUOMENEI „KARKLUOJA“**

2022 m. gruodžio 22 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsniu, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimo Nr. T1-14, 28.3 ir 31 punktais bei atsižvelgdama į Plungės rajono Karklėnų kaimo šeimų bendruomenės „Karkluoja“ 2022 m. gruodžio 7 d. prašymą Nr. AG-7231, Plungės rajono savivaldybės taryba nusprendžia:

1. Leisti perduoti penkerių metų laikotarpiui nuo 2022 m. gruodžio 23 d. iki 2027 m. gruodžio 23 d., bet ne ilgiau kaip iki objekto privatizavimo pradžios, panaudos teise Plungės rajono Karklėnų kaimo šeimų bendruomenei „Karkluoja“ (teisinė forma – asociacija) jos nuostatuose numatytai veiklai vykdyti Plungės rajono savivaldybei nuosavybės teise priklausantį pastatą – Mokyklą (unikalus Nr. 6897-0018-1012, registro Nr. 80/37389, pastato pažymėjimas plane 1C2p, bendras plotas 437,22 kv. m, statybos metai 1970), esantį Lakštingalų g. 28, Karklėnų k., Plungės r. sav., įsigijimo vertė – 54 971,61 Eur, likutinė vertė 2022 m. gruodžio 1 d. – 41 525,62 Eur, finansavimo šaltinis – Savivaldybės biudžeto lėšos, tenkinti gyvenamosios vietovės bendruomenės viešuosius poreikius; žmonių fizinio aktyvumo poreikius per kūno kultūros ir sporto veiklos skatinimą; etninės kultūros, meno kūrėjų ir kultūros darbuotojų poreikius per kultūros ir meno plėtros, kultūrinės edukacijos ar kultūros paveldo apsaugos veiklą.

2. Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją, pasirašyti sprendimo 1 punkte nurodyto turto panaudos sutartį ir perdavimo–priėmimo aktą su Plungės rajono Karklėnų kaimo šeimų bendruomene „Karkluoja“.

Savivaldybės meras

SUDERINTA:

Administracijos direktorius Mindaugas Kaunas

Turto skyriaus vedėja Živilė Bieliauskienė

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą rengė Turto skyriaus vyr. specialistė Inga Daublienė

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL PASTATO SUTEIKIMO PANAUDOS TEISE PLUNGĖS RAJONO KARKLĖNŲ KAIMO ŠEIMŲ BENDRUOMENEI „KARKLUOJA““**

2022 m. gruodžio 7 d.

Plungė

**1. Parengto teisės akto projekto tikslai.** Perduoti penkerių metų laikotarpiui nuo 2022 m. gruodžio 23 d. iki 2027 m. gruodžio 23 d., bet ne ilgiau kaip iki objekto privatizavimo pradžios, panaudos teise Plungės rajono Karklėnų kaimo šeimų bendruomenei „Karkluoja“ (teisinė forma – asociacija) jos nuostatuose numatytai veiklai vykdyti Plungės rajono savivaldybei nuosavybės teise priklausantį pastatą – Mokyklą (unikalus Nr. 6897-0018-1012, registro Nr. 80/37389, pastato pažymėjimas plane 1C2p, bendras plotas 437,22 kv. m, statybos metai 1970), esantį Lakštingalų g. 28, Karklėnų k., Plungės r. sav.

**2. Teisės akto projekto esmė**, **rengimo priežastys ir motyvai.** 2022 m. gruodžio 7 d. Plungės rajono Karklėnų kaimo šeimų bendruomenė „Karkluoja“ kreipėsi į Administraciją dėl pastato suteikimo panaudos pagrindais. Vadovaujantis Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo 31 punktu, Plungės rajono savivaldybės taryba sprendžia dėl panaudos suteikimo, todėl Administracija parengė sprendimo projektą dėl turto perdavimo valdyti panaudos pagrindais Plungės rajono Karklėnų kaimo šeimų bendruomenei „Karkluoja“.

**3. Kodėl būtina priimti sprendimą, kokių pozityvių rezultatų laukiama.** Efektyvesnis pastato panaudojimas ir kaimo bendruomenės skatinimas veikti.

**4. Siūlomos teisinio reguliavimo nuostatos.** Siūloma leisti penkerių metų laikotarpiui perduoti pastatą – Mokyklą panaudos teise valdyti Plungės rajono Karklėnų kaimo šeimų bendruomenei „Karkluoja“.

**5. Pateikti skaičiavimus, išlaidų sąmatas, nurodyti finansavimo šaltinius.** Nėra.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybių nėra, korupcijos vertinimas neatliekamas**.**

**8. Nurodyti, kieno iniciatyva sprendimo projektas yra parengtas.** Plungės rajono Karklėnų kaimo šeimų bendruomenės „Karkluoja“ prašymu.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės rajono Karklėnų kaimo šeimų bendruomenei „Karkluoja“.

**11. Kita svarbi informacija.** Nėra.

**12.** **Numatomo teisinio reguliavimo poveikio vertinimas.** (Pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Šis sprendimas nereguliuos naujos teisinių santykių srities.* | *Nenumatoma.* |
| *Teisinei sistemai* | *Numatomas teisinis reguliavimas neprieštarauja įstatymams ir įstatymų įgyvendinamiesiems*  *aktams.* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

Rengėja

Turto skyriaus vyr. specialistė Inga Daublienė