**Projektas**

|  |
| --- |
| PLUNGĖS RAJONO SAVIVALDYBĖS  TARYBA |
| **SPRENDIMAS** |
| **DĖL PLUNGĖS RAJONO SAVIVALDYBĖS TARYBOS 2005 M. SPALIO 27 D. SPRENDIMO NR. T1-10-242 „DĖL TAPIMO VIEŠOSIOS ĮSTAIGOS ŽEMAITIJOS SPORTO, SVEIKATINGUMO IR TURIZMO CENTRO DALININKE“ PRIPAŽINIMO NETEKUSIU GALIOS** |
| 2022 m. gruodžio 22 d. Nr. T1- |
| Plungė |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Plungės rajono savivaldybės vardu sudaromų sutarčių rengimo ir pasirašymo tvarkos aprašo, patvirtinto Plungės rajono savivaldybės tarybos 2011 m. rugsėjo 29 d. sprendimu Nr. T1-225 7.7 papunkčiu, Plungės rajono savivaldybės taryba n u s p r e n d ž i a:

1. Pripažinti netekusiu galios Plungės rajono savivaldybės tarybos 2005 m. spalio 27 d. sprendimą Nr. T1-10-242 „Dėl tapimo viešosios įstaigos Žemaitijos sporto, sveikatingumo ir turizmo centro dalininke“.

2. Įgalioti Plungės rajono savivaldybės merą, o jo nesant – mero pavaduotoją, šalių susitarimu nutraukti 2007 m. balandžio 3 d. viešosios įstaigos dalių pirkimo – pardavimo sutartį.

3. Leisti iš Administracijos apskaitos nurašyti Investicijų į kitus subjektus įsigijimo savikaina sąskaitoje apskaitomą dalinį įnašą į VšĮ „Žemaitijos sporto, sveikatingumo ir turizmo centras“ – 28,96 Eur (dvidešimt aštuonis eurus devyniasdešimt šešis centus).

Savivaldybės meras

SUDERINTA:

Administracijos direktorius Mindaugas Kaunas

Protokolo skyriaus kalbos tvarkytoja Simona Grigalauskaitė

Sprendimą rengė Juridinio ir personalo administravimo skyriaus vedėjas Vytautas Tumas

**JURIDINIS IR PERSONALO ADMINISTRAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

„**DĖL PLUNGĖS RAJONO SAVIVALDYBĖS TARYBOS 2005 M. SPALIO 27 D. SPRENDIMO NR. T1-10-242 „DĖL TAPIMO VIEŠOSIOS ĮSTAIGOS ŽEMAITIJOS SPORTO, SVEIKATINGUMO IR TURIZMO CENTRO DALININKE“ PRIPAŽINIMO NETEKUSIU GALIOS“**

2022 m. gruodžio 6 d.

Plungė

**1. Parengto teisės akto projekto tikslai, problemos esmė.**

Plungės rajono savivaldybės administracija 2007 m. balandžio 3 d. sudarė viešosios įstaigos dalių pirkimo–pardavimo sutartį dėl VšĮ „Žemaitijos sporto sveikatingumo ir turizmo centras“ (įmonės kodas 171762363) vertybinių popierių, vertybių skaičius 1 (viena) dalis, vienos dalies nominali vertė tuo metu buvo 100 Lt (vienas šimtas litų), pirkimo–pardavimo. Pagal šį dokumentą užregistruotas dalininko įnašas į VšĮ „Žemaitijos sporto sveikatingumo ir turizmo centras“ Plungės rajono savivaldybės administracijos buhalterinėje apskaitoje.

Administracija kiekvienų ataskaitinių metų pabaigoje VšĮ „Žemaitijos sporto sveikatingumo ir turizmo centras“ siųsdavo suderinimo aktą, prašydama pateikti informaciją apie Plungės rajono savivaldybės dalininko įnašų vertę ir valdomų dalininko įnašų dalį, tačiau atsakymo negaudavo. VšĮ „Žemaitijos sporto, sveikatingumo ir turizmo centras“ juridinių asmenų dalyvių informacinėje sistemoje (toliau – JADIS) nėra įregistravusi Plungės rajono savivaldybės kaip dalininkės. Pagal LR Juridinių asmenų registro išplėstinio išrašo su istorija duomenis matyti, kad įstaiga veiklos nevykdo, viešųjų  paslaugų neteikia. Pirmą kartą finansinė atskaitomybė pateikta 2018 m. birželio 15 d. už 2015 metus. Įstaigos turtas ir nuosavas kapitalas lygus nuliui.

Savivaldybės administracijos direktoriaus 2022 m. kovo 3 d. įsakymu Nr. DE-224 sudaryta darbo grupė išsiaiškinti situaciją dėl Plungės rajono savivaldybės įsigytų iš kito viešosios įstaigos dalininko teisių į VšĮ „Žemaitijos sporto, sveikatingumo ir turizmo centras“. Darbo grupės nuomone, kadangi įstaiga veiklos nevykdo ir viešųjų paslaugų neteikia, Plungės rajono savivaldybei netikslinga likti VšĮ „Žemaitijos sporto, sveikatingumo ir turizmo centras“ dalininke. Nutarta teikti sprendimo projektą Savivaldybės tarybai dėl VšĮ „Žemaitijos sporto sveikatingumo ir turizmo centras“ dalininko teisių atsisakymo.

**2. Kaip šiuo metu yra sprendžiami projekte aptarti klausimai.**

Šiuo metu galioja Savivaldybės tarybos sprendimas dėl tapimo VšĮ „Žemaitijos sporto, sveikatingumo ir turizmo centras“ dalininke. Plungės rajono savivaldybės administracijos buhalterinėje apskaitoje užregistruotas dalininko įnašas į viešąją įstaigą, tačiau JADIS ir įstaigos apskaitos registruose Plungės rajono savivaldybė kaip dalininkė nėra įregistruota.

**3. Kodėl būtina priimti sprendimą, kokių pozityvių rezultatų laukiama.**

Faktiškai Plungės rajono savivaldybė viešosios įstaigos veikloje nedalyvauja, todėl nėra poreikio apskaitos registruose fiksuoti įnašo į VšĮ „Žemaitijos sporto, sveikatingumo ir turizmo centras.

**4. Siūlomos teisinio reguliavimo nuostatos.**

Pripažinti netekusiu galios Plungės rajono savivaldybės tarybos 2005 m. spalio 27 d. sprendimą Nr. T1-10-242 242 „Dėl tapimo viešosios įstaigos Žemaitijos sporto, sveikatingumo ir turizmo centro dalininke“. Šiuo sprendimu atsisakoma teisių dalyvauti VšĮ „Žemaitijos sporto, sveikatingumo ir turizmo centras“ veikloje. Taip pat, įgalioti Savivaldybės merą, ar mero pavaduotoją, nutraukti neįvykdytą ir tebegaliojančią viešosios įstaigos dalių pirkimo–pardavimo sutartį. Leisti nurašyti apskaitomą dalinį įnašą į VšĮ  „Žemaitijos sporto, sveikatingumo ir turizmo centras“.

**5. Pateikti skaičiavimus, išlaidų sąmatas, nurodyti finansavimo šaltinius.**

Sprendimui įgyvendinti lėšų nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Vadovaujantis Lietuvos Respublikos korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

**8. Nurodyti, kieno iniciatyva sprendimo projektas yra parengtas.**

Savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Nėra.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Pridedama papildoma medžiaga: Plungės rajono savivaldybės tarybos 2005 m. spalio 27 d. sprendimo Nr. T1-10-242 „Dėl tapimo viešosios įstaigos „Žemaitijos sporto, sveikatingumo ir turizmo centro dalininke““ kopija ir viešosios įstaigos dalių pirkimo–pardavimo sutarties kopija.

Rengėjas

Juridinio ir personalo administravimo skyriaus vedėjas Vytautas Tumas