**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL SAVIVALDYBĖS NEKILNOJAMOJO TURTO PRIPAŽINIMO NETINKAMU (NEGALIMU) NAUDOTI**

2022 m. gruodžio 22 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1 ir 5 punktais, 2 dalimi, 27 straipsnio 1 dalies 5 punktu,Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo, patvirtinto Plungės rajono savivaldybės tarybos 2018 m. balandžio 26 d. sprendimu Nr. T1-70 „Dėl Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo patvirtinimo“, 6 punktu bei atsižvelgdama į Plungės rajono savivaldybės administracijos 2022 m. lapkričio 29 d. Nereikalingų arba netinkamų (negalimų) naudoti nekilnojamojo turto ar kitų nekilnojamųjų daiktų apžiūros pažymą Nr. TPN-11, Plungės rajono savivaldybės taryba nusprendžia:

1. Pripažinti netinkamu (negalimu) naudoti Plungės rajono savivaldybei priklausantį nekilnojamąjį turtą (turto sąrašas – sprendimo priede).

2.  Įtraukti sprendimo 1 punkte nurodytus nekilnojamojo turto objektus į Plungės rajono savivaldybės nuosavybei priklausančių nekilnojamųjų daiktų pardavimo viešo aukciono būdu sąrašą.

|  |  |
| --- | --- |
| Savivaldybės meras |  |

SUDERINTA:

Administracijos direktorius Mindaugas Kaunas

Juridinio ir personalo administravimo skyriaus vedėjas Vytautas Tumas

Turto skyriaus vedėja Živilė Bieliauskienė

Protokolo skyriaus kalbos tvarkytoja Simona Grigalauskaitė

Sprendimą rengė Turto skyriaus vyr. specialistė Neringa Žilienė

|  |
| --- |
| Plungės rajono savivaldybės  tarybos 2022 m. gruodžio 22 d. |
| sprendimo Nr. T1- |
| priedas |

**NEKILNOJAMOJO TURTO, PRIPAŽĮSTAMO NETINKAMU (NEGALIMU) NAUDOTI, SĄRAŠAS**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Adresas ir pavadinimas** | **Bendras plotas, kv. m** | **Unikalus Nr.** | **Inventorinis Nr.** | **Įsigijimo vertė, Eur** | **Likutinė vertė, Eur** |
| 1. | Butas su rūsiu ir bendro naudojimo patalpomis, sandėliu ir  1/14 kitais inžineriniais statiniais – kiemo statiniais, adresu Birutės g. 10-2, Plungė | 54,43 kv. m, iš jų bendro naudojimo patalpų 13,43 kv. m | 6893-5000-3016:0006 | 28 | 506,73  80,00  60,00 | 367,30  0,00  0,00 |
| 2. | Butas su rūsiu ir bendro naudojimo patalpomis ir  1/14 kitais inžineriniais statiniais – kiemo statiniais, adresu Birutės g. 10-4, Plungė | 32,33 kv. m, iš jų bendro naudojimo patalpų 12,03 kv. m | 6893-5000-3016:0007 | 28467 | 282,81  60,00 | 194,49  0,00 |
| 3. | Butas su rūsiu ir bendro naudojimo patalpomis ir  1/14 kitais inžineriniais statiniais – kiemo statiniais, adresu Birutės g. 10-7, Plungė | 23,56 kv. m, iš jų bendro naudojimo patalpų 12,03 kv. m | 6893-5000-3016:0010 | 28470 | 182,52  50,00 | 132,63  0,00 |
| 4. | Butas su rūsiu ir bendro naudojimo patalpomis ir  1/14 kitais inžineriniais statiniais – kiemo statiniais, adresu Birutės g. 10-12, Plungė | 39,82 kv. m, iš jų bendro naudojimo patalpų 13,15 kv. m | 6893-50003016:0013 | 28473 | 401,37  50,00 | 0,00  0,00 |
| 5. | Butas su rūsiu ir bendro naudojimo patalpomis ir  1/14 kitais inžineriniais statiniais – kiemo statiniais, adresu Birutės g. 10-13, Plungė | 24,34 kv. m, iš jų bendro naudojimo patalpų 12,26 kv. m | 6893-5000-3016:0014 | 28474 | 204,33  40,00 | 138,42  0,00 |

\_\_\_\_\_\_\_\_\_\_\_\_\_\_\_\_\_\_\_\_

**PLUNGĖS RAJONO SAVIVALDYBĖS ADMINISTRACIJOS**

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL SAVIVALDYBĖS NEKILNOJAMOJO TURTO PRIPAŽINIMO NETINKAMU (NEGALIMU) NAUDOTI“**

2022 m. gruodžio 5 d.

Plungė

**1. Parengto teisės akto projekto tikslai, uždaviniai, problemos esmė.** Plungės rajono savivaldybės tarybos sprendimo projektas teikiamas siekiant pripažinti netinkamu (negalimu) naudoti Plungės rajono savivaldybei nuosavybės teise priklausantį nekilnojamąjį turtą su priklausiniais.

**2. Kaip šiuo metu yra sprendžiami projekte aptarti klausimai.** Avariniame name yra 14 gyvenamosios paskirties patalpų, penki butai, adresu Birutės g. 10 name, Plungėje, priklauso Plungės rajono savivaldybei nuosavybės teise gyvenamosios patalpos su bendro naudojimo patalpomis ir inžineriniais priklausiniais, kurie yra išvardyti sprendimo projekto priede. Gyvenamasis namas Birutės g. 10, 2022 m. rugsėjo 1 d. pripažintas avarinės būklės ir įregistruota žyma VĮ Registrų centre. 2022 m. lapkričio 10 d. gyvenamajame name įvyko gaisras, kurio metu apdegė, aprūko gyvenamosios patalpos, dėl šio įvykio name yra atjungtas elektros tiekimas, užsuktas centralizuotas šildymas. Gyvenamosios patalpos nebetinkamos gyventi.

**3. Kodėl būtina priimti sprendimą, kokių pozityvių rezultatų laukiama.** Sprendimo projekto priede nurodytą nekilnojamojo turto objektą pardavus, bus gauta lėšų į Savivaldybės biudžetą.

**4. Siūlomos teisinio reguliavimo nuostatos.** Siūloma pripažinti turtą nereikalingu ir netinkamu (negalimu) naudoti.

**5. Pateikti skaičiavimus, išlaidų sąmatas, nurodyti finansavimo šaltinius.** Nėra.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo nėra, korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.** Sprendimo projektas parengtasSavivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė Neringa Žilienė