**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PLUNGĖS RAJONO SAVIVALDYBĖS teritorijos BENDROJO PLANO KEITIMO KONCEPCIJOS I ALTERNATYVAI**

2022 m. gruodžio 22 d. Nr. T1-

Plungė

Vadovaudamasi Lietuvos Respublikos teritorijų planavimo įstatymo 25 straipsnio 5 dalies 2 punktu, 28 straipsnio 1 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8, 112 ir 132 punktais bei atsižvelgdama į Plungės rajono savivaldybės tarybos 2021 m. spalio 28 d. sprendimą Nr. T1-264 „Dėl Plungės rajono savivaldybės teritorijos bendrojo plano keitimo pradžios ir planavimo tikslų“, Plungės rajono savivaldybės taryba nusprendžia:

1. Pritarti Plungės rajono savivaldybės teritorijos bendrojo plano keitimo koncepcijos I alternatyvai (brėžinys pridedamas: <https://www.tpdris.lt/lt_LT/web/guest/sarasas>, TPD Nr. K-RJ-68-22-16).
2. Įpareigoti Plungės savivaldybės administracijos direktorių šį sprendimą skelbti Savivaldybės interneto svetainėje ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje.

Šis sprendimas gali būti skundžiamas Regionų apygardos administraciniam teismui bet kuriuose teismo rūmuose per vieną mėnesį nuo šio sprendimo paskelbimo dienos.

Savivaldybės meras

SUDERINTA:

Administracijos direktorius Mindaugas Kaunas

Architektūros ir teritorijų planavimo skyriaus vedėjas Tomas Jocys

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą rengė

Architektūros ir teritorijų planavimo skyriaus vyr. specialistė Laura Baumilė

**ARCHITEKTŪROS IR TERITORIJŲ PLANAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PRITARIMO PLUNGĖS rajono savivaldybės teritorijos BENDROJO PLANO KEITIMO KONCEPCIJOS I ALTERNATYVAI“** |
| 2022 m. gruodžio 5 d.  Plungė |

**1. Parengto teisės akto projekto tikslai, uždaviniai, problemos esmė.** Tikslas – teisės aktų nustatyta tvarka pritarti Plungės rajono savivaldybės teritorijos bendrojo plano keitimo koncepcijos I alternatyvai. Pritarus šiai alternatyvai, urbanistinį karkasą formuos 5 intensyvios ir 10 ekstensyvios kompaktiškos urbanizacijos zonos, kurios užima 4863,16 ha plotą. Jos įgyvendinimas laikytinas mažiau tikslingu dėl pernelyg didelio teritorijų, kuriose galimas steigimasis ir verslo plėtra išsibarstymo bei ploto, t. y. dekoncentracijos, kurios tikslingumas kvestionuotinas. Tai mažina ekonominės veiklos rezultatų prognozuojamumą, atitinkamai ir investavimo tikslingumą. Šioje alternatyvoje planuojamos kurortinės teritorijos plotas 3229 ha.

**2. Kaip šiuo metu yra sprendžiami projekte aptarti klausimai.** Atliekamas parengtos Plungės rajono savivaldybės teritorijos bendrojo plano keitimo koncepcijos alternatyvos ir strateginio pasekmių aplinkai vertinimo (SPAV) ataskaitos viešinimas, nurodoma pasiūlymų teikimo tvarka.

**3. Kodėl būtina priimti sprendimą, kokių pozityvių rezultatų laukiama.** Galiojančio Plungės rajono savivaldybės bendrojo plano funkcinis reglamentavimas nebeatitinka šiuo metu galiojančių teisės aktų ir, vadovaujantis Teritorijų planavimo įstatymu, Kompleksinio teritorijų planavimo dokumentų rengimo taisyklėmis ir Teritorijų planavimo normomis, bus pakeistas.

Vadovaujantis Lietuvos Respublikos savivaldybių infrastruktūros plėtros įstatymu, įsigaliojusiu 2021 m. sausio 1 d., bendruosiuose planuose reikia nustatyti infrastruktūros vystymo principus ir jos išdėstymo reikalavimus, inžinerinių komunikacijų koridorius ir prioritetinės savivaldybės infrastruktūros vystymo etapus. Nuo 2023 m. sausio 1 d. įsigalios nuostata, kol teritorijų planavimo dokumentuose vadovaujantis šiuo įstatymu nėra nustatyta prioritetinė savivaldybės infrastruktūra, visa savivaldybės infrastruktūra laikoma prioritetine. Todėl Plungės rajono savivaldybės teritorijos bendrojo plano keitimo sprendiniuose bus nustatoma, kad Plungės rajono savivaldybės teritorijoje nėra prioritetinių plėtros teritorijų, atitinkamai ir prioritetinės savivaldybės infrastruktūros išskyrus atvejus, kai prioritetinės plėtros teritorijos ir/ar prioritetinė savivaldybės infrastruktūra yra nustatytos/nustatomos vietovės lygmens bendruosiuose planuose.

**4. Siūlomos teisinio reguliavimo nuostatos.** Pritarus Plungės rajono savivaldybės teritorijos bendrojo plano keitimo koncepcijos I alternatyvai, bus formuojami keičiamo Plungės rajono savivaldybės bendrojo plano sprendiniai.

**5. Pateikti skaičiavimus, išlaidų sąmatas, nurodyti finansavimo šaltinius.** 2022 m. birželio 9 d. su UAB „Atamis“ pasirašyta Plungės rajono savivaldybės teritorijos bendrojo plano keitimo rengimo paslaugų pirkimo sutartis Nr. BT6-01-469. Finansavimo šaltinis – Savivaldybės biudžeto lėšos.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Teisės aktų keisti nereikės, tik patvirtinus Plungės rajono savivaldybės teritorijos bendrojo plano keitimo sprendinius, reikės pripažinti netekus galios Plungės rajono savivaldybės tarybos 2008 m. liepos 24 d. sprendimo Nr. T1-139 „Dėl Plungės rajono ir Plungės miesto teritorijų bendrųjų planų patvirtinimo“ 1 punktą.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Pridedama teisės aktų projektų antikorupcinio vertinimo pažyma.

**8. Nurodyti, kieno iniciatyva sprendimo projektas yra parengtas.** Sprendimo projektas parengtas vadovaujantis Teritorijų planavimo įstatymu, rengė Plungės rajono savivaldybės administracijos Architektūros ir teritorijų planavimo skyrius.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Sprendimas skelbiamas Teisės aktų registre. Sprendimas viešinamas Plungės rajono savivaldybės interneto svetainėje [www.plunge.lt](http://www.plunge.lt), Teritorijų planavimo dokumentų rengimo informacinėje sistemoje [www.tpdris.lt](http://www.tpdris.lt) ir Savivaldybės, seniūnijų skelbimų lentose.

**11. Kita svarbi informacija.** (Gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Atliekamas strateginio pasekmių aplinkai vertinimas (SPAV). Planuojamos teritorijos funkcinio ir erdvinio vystymo kryptys nustatomos ir konkretizuoti Bendrojo plano sprendiniai rengiami ne trumpesniam nei 10 metų laikotarpiui. Plano rengėjas numato planuojamos teritorijos raidos kryptis iki 2050 metų ir parengia konkretizuotus sprendinius planuojamai teritorijai iki 2033 metų.

**12.** **Numatomo teisinio reguliavimo poveikio vertinimas.** (Pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *teigiamas* |  |
| *Finansams* |  |  |
| *Socialinei aplinkai* | *teigiamas* |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* | *teigiamas* |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* | *teigiamas* |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Architektūros ir teritorijų planavimo skyriaus

vyr. specialistė Laura Baumilė