**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL LEIDIMO IŠNUOMOTI NEGYVENAMĄSIAS PATALPAS**

2022 m. gruodžio 22 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14 „Dėl Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“ 24 ir 56 punktais, ir atsižvelgdama į Plungės rajono savivaldybės kultūros centro 2022 m. lapkričio 24 d. raštą Nr. V3-279, Plungės rajono savivaldybės taryba nusprendžia:

1. Leisti Plungės rajono savivaldybės kultūros centrui viešo konkurso būdu išnuomoti dešimties metų laikotarpiui negyvenamąsias patalpas Savivaldybei nuosavybės teise Plungės rajono savivaldybės kultūros centro patikėjimo teise valdomame pastate – Kultūros namai (unikalus Nr. 6898-9007-3016, registro Nr. 44/838287, pastato pažymėjimas plane 1C3p, statybos metai 1989, bendras plotas 4216,52 kv. m), esančiame Senamiesčio a. 3, Plungės m., pažymėtas indeksais: R-13 (170,48 kv. m), R-14 (10,74 kv. m), R-15 (3,52 kv. m), R-16 (1,58 kv. m), R-17 (9,94 kv. m), R-18 (8,75 kv. m), R -19 (14,81 kv. m), R-20 (5,25 kv. m), R-38 (33,08 kv. m), R- 26 (10,78 kv. m), visas plotas – 268,93 kv. m, kavinės-baro veiklai vykdyti.
2. Nustatyti sprendimo 1 punkte nurodytų patalpų pradinį 1 kv. m mėnesinį nuomos mokestį – 0,82 Eur (be PVM).
3. Nustatyti, kad, vadovaujantis Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo 63 punktu, Savivaldybės turto nuomininkui, kuris turtą nuomoja ilgiau kaip vienerius kalendorinius metus, nuompinigių dydis Savivaldybės turto valdytojo vienašaliu pareiškimu gali būti didinamas iki kiekvienų kalendorinių metų sausio 31 d. tais atvejais, jeigu Statistikos departamento prie Lietuvos Respublikos Vyriausybės paskelbtas vartotojų kainų indekso pokytis praėjusių metų gruodžio mėnesį, palyginti su už praėjusių metų gruodžio mėnesiu, yra 5 % ir didesnis.

4. Įgalioti Plungės rajono savivaldybės kultūros centro direktorių parengti nuomos konkurso sąlygas ir skelbti sprendimo 1 punkte nurodyto turto viešą nuomos konkursą bei pasirašyti nuomos sutartis, perdavimo ir priėmimo aktus su viešo nuomos konkurso laimėtoju.

Savivaldybės meras

SUDERINTA:

Administracijos direktorius  Mindaugas Kaunas

Turto skyriaus vedėja Živilė Bieliauskienė

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą rengė Turto skyriaus vyr. specialistė Inga Daublienė

**PLUNGĖS RAJONO SAVIVALDYBĖS ADMINISTRACIJOS**

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL LEIDIMO IŠNUOMOTI NEGYVENAMĄSIAS PATALPAS“**

2022 m. gruodžio 5 d.

Plungė

**1. Parengto teisės akto projekto tikslai.** Leisti Plungės rajono savivaldybės kultūros centrui viešo konkurso būdu išnuomoti dešimties metų laikotarpiui negyvenamąsias patalpas Savivaldybei nuosavybės teise Plungės rajono savivaldybės kultūros centro patikėjimo teise valdomame pastate – Kultūros namai (unikalus Nr. 6898-9007-3016, registro Nr. 44/838287, pastato pažymėjimas plane 1C3p, statybos metai 1989, bendras plotas 4216,52 kv. m), esančiame Senamiesčio a. 3, Plungės m., pažymėtas indeksais: R-13 (170,48 kv. m), R-14 (10,74 kv. m), R-15 (3,52 kv. m), R-16 (1,58 kv. m), R-17 (9,94 kv. m), R-18 (8,75 kv. m), R -19 (14,81 kv. m), R-20 (5,25 kv. m), R-38 (33,08 kv. m), R- 26 (10,78 kv. m), visas plotas – 268,93 kv. m, kavinės-baro veiklai vykdyti.

**2. Kaip šiuo metu yra sprendžiami projekte aptarti klausimai.** Sprendime minimos patalpos yra išnuomotos UAB „Jaroda“ iki 2024 m. gruodžio 30 d., tačiau bendrovė nori nutraukti nuomos sutartį nuo 2023 m. sausio 1 d. UAB „Jaroda“ mokami nuompinigiai – 1,16 Eur (be PVM) už 1 kv. m per mėn.

**3. Kodėl būtina priimti sprendimą, kokių pozityvių rezultatų laukiama.** Savivaldybės ilgalaikis materialusis turtas išnuomojamas viešo konkurso būdu ne ilgesniam kaip 10 metų (įskaitant nuomos termino pratęsimą), išskyrus atvejus, kaiįstatymai, tarptautinės sutartys ar tarptautiniai susitarimainustatokitaip, taip pat atvejus, kai valstybės arba savivaldybės ilgalaikis materialusis turtas išnuomojamas įgyvendinant valstybei svarbius ekonominius arba regioninės svarbosprojektus, nuomos laikotarpį nustatant atsižvelgus į projekto investicijų grąžą ir projekto veiklos pobūdį. Dėl to Plungės rajono savivaldybės administracija parengė sprendimo projektą dėl patalpų nuomos viešo konkurso būdu, ir, vadovaudamasi Plungės rajono savivaldybės tarybos 2021 m. sausio 28 d. sprendimu Nr. T1-14 patvirtintu Savivaldybės turto valdymo, naudojimo ir disponavimo juo tvarkos aprašu, pagal Lietuvos Respublikos finansų bei Lietuvos Respublikos aplinkos ministerijų nuomos skaičiavimo metodiką, 1 kv. m patalpų pradinį nuompinigių dydį nustatė ne mažesnį kaip 0,82 Eur (be PVM). Savivaldybės taryba turi teisę keisti pradinį nuompinigių dydį.

**4. Siūlomos teisinio reguliavimo nuostatos.** Leisti viešo konkurso būdu išnuomoti dešimties metų laikotarpiui Savivaldybei nuosavybės teise priklausančiame pastate – Kultūros namai (unikalus Nr. 6898-9007-3016, registro Nr. 44/838287, pastato pažymėjimas plane 1C3p, statybos metai 1989, bendras plotas 4216,52 kv. m), esančiame Senamiesčio a. 3, Plungės m., negyvenamas patalpas, kurių bendras plotas – 268,93 kv. m, kavinės-baro veiklai vykdyti.

**5. Pateikti skaičiavimus, išlaidų sąmatas, nurodyti finansavimo šaltinius.** Savivaldybės tarybos sprendimui įgyvendinti lėšų nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra, korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės kultūros centro iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės rajono savivaldybės kultūros centrui.

**11. Kita svarbi informacija.** Nėra.

**12. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Bus gauta nuompinigių į Plungės rajono savivaldybės kultūros centro biudžetą 220,52 Eur/mėn.* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma.* |
| *Teisinei sistemai* | *Numatomas teisinis reguliavimas neprieštarauja įstatymams ir juos įgyvendinamiesiems aktams.* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

Rengėja

Turto skyriaus vyr. specialistė Inga Daublienė