**Projektas**

**PLUNGĖS RAJONO SAVIVALDYBĖS TARYBA**

**SPRENDIMAS**

**DĖL PLUNGĖS RAJONO SAVIVALDYBĖS ATSINAUJINANČIŲ IŠTEKLIŲ ENERGIJOS PLĖTROS VEIKSMŲ PLANO IKI 2030 METŲ PATVIRTINIMO**

2022 m. gruodžio 22 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, Lietuvos Respublikos atsinaujinančių išteklių energetikos įstatymo 57 straipsnio 2 dalimi ir atsižvelgdama į Lietuvos Respublikos energetikos ministerijos 2022 m. lapkričio 7 d. rašte Nr. (8.1-26 Mr) 3-2019 „Dėl Plungės rajono savivaldybės atsinaujinančių išteklių energijos naudojimo plėtros veiksmų plano 2021–2030 metams vertinimo“ pateiktas išvadas, Plungės rajono savivaldybės taryba n u s p r e n d ž i a:

Patvirtinti Plungės rajono savivaldybės atsinaujinančių išteklių energijos plėtros veiksmų planą iki 2030 metų (pridedama).

Savivaldybės meras

SUDERINTA:

Administracijos direktorius Mindaugas Kaunas

Vietos ūkio skyriaus vedėjas Arvydas Liutika

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą rengė

Vietos ūkio skyriaus vyr. specialistas Kazys Milierius

**VIETOS ŪKIO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL PLUNGĖS RAJONO SAVIVALDYBĖS ATSINAUJINANČIŲ IŠTEKLIŲ ENERGIJOS PLĖTROS VEIKSMŲ PLANO IKI 2030 METŲ PATVIRTINIMO“**

2022 m. gruodžio 6 d.

Plungė

1. **Sprendimo projekto esmė, tikslai ir uždaviniai, problemos esmė.**

Įvertinti įvairių AIE (atsinaujinantys ištekliai energetikoje) rūšių (biokuro, biodujų, biodegalų, komunalinių atliekų, saulės, vėjo, geoterminės, aeroterminės, hidroterminės) techninį potencialą ir galimybę tai panaudoti, įvertinti esamą padėtį (infrastruktūrą, demografinę padėtį, aplinką, šilumos energijos gamybą, elektros energijos sunaudojimus), nustatyti atsinaujinančių energijos išteklių naudojimo tikslus ir priemones šiems tikslams pasiekti Plungės rajono savivaldybės teritorijoje. Potencialas palyginamas su esamu energijos poreikiu Savivaldybėje, nustatomas esamas-naudojamas AIE lygis. Aprobuojama į koncepciją AIE didinimui bei suformuojamos atsinaujinančių išteklių panaudojimo kryptys ir prioritetai.

1. **Kaip šiuo metu yra sprendžiami projekte aptarti klausimai.**

Šiuo metu atsinaujinančių energijos išteklių energetika Plungės rajone plėtojama ant visuomeninių pastatų statant saulės baterijas, įrenginėjant pavienes elektros įkrovimo stoteles elektromobiliams.

**3. Kodėl būtina priimti sprendimą, kokių pozityvių rezultatų laukiama.**

Sprendimą būtina priimti, nes tai įpareigoja Lietuvos Respublikos atsinaujinančių išteklių energetikos įstatymo 57 str. 2 dalis: „Kiekviena savivaldybė patvirtina ir viešai paskelbia savo 2021–2030 m. atsinaujinančių išteklių energijos naudojimo plėtros veiksmų planą.“  Savivaldybių atsinaujinančių išteklių energijos naudojimo plėtros veiksmų planai turi užtikrinti, kad savivaldybių teritorijose nebūtų kuriamos sąlygos, ribojančios atsinaujinančių energijos išteklių naudojimo plėtrą. Plungės rajono savivaldybės patvirtintas AIE naudojimo plėtros veiksmų planas leis įvertinti, kokias galimai energetines kryptis vystyti rajone.

1. **Siūlomos teisinio reguliavimo nuostatos.**

AIE planai yra privalomi visoms savivaldybėms nustatytam laikotarpiui, t.y. nuo 2021-2022 m. iki 2030 m. Patvirtinus AIE planą, Savivaldybė siektų plane numatytų tikslų, kur pagrindinis tikslas – iki 2030 m. pasiekti 58,6٪ atsinaujinančių išteklių galutiniame energijos suvartojime.

**5. Pateikti skaičiavimus, išlaidų sąmatas, nurodyti finansavimo šaltinius.**

Priėmus sprendimo projektą iš karto lėšų nereikės. Lėšų poreikis pagal AIE parengtą planą yra numatomas-išdėstomas 2022–2030 metų laikotarpiui. Pvz.: saulės kolektorių įrengimui ant pastatų stogų (600 m²) per minimą laikotarpį planuojamos lėšos yra 120 tūkst. eurų; transporto elektros įkrovimo stotelių įrengimui – 300 tūkst. eurų; fotomodulių įrengimui ant pastatų stogų – 1 500 tūkst. eurų. Daugumai priemonių, pvz. kaip „Skatinimas gaminti elektros ir šilumos energiją naudojant saulės, vėjo energiją ir šilumos siurblius“, „Modernizuoti nusidėvėjusius šilumos energijos perdavimo tinklus“, „Saulės energijos panaudojimas gatvių, parkavimo aikštelių ir kt. viešų vietų apšvietimui“, „Skatinti gyventojus pasirinkti alternatyvias transporto rūšis arba skatinti naudotis viešuoju transportu“, „Savivaldybės ir jai priklausančių įstaigų ir įmonių darbuotojų mokymai AIE platesnio panaudojimo“ ir kt. priemonėms lėšų poreikis nėra nustatytas. Finansavimas – Savivaldybės biudžeto lėšos su valstybės numatomomis dotacijomis atsinaujinančių energijos išteklių energetikoje diegimu.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Nereikės.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Projektas parengtas Administracijos Vietos ūkio skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Priėmus sprendimo projektą, patvirtintas AIE planas privalo būti skelbiamas – viešinamas.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.

Už priimtą sprendimo projekto vykdymą atsakinga Plungės r. savivaldybės administracija.

**12. Numatomo teisinio reguliavimo poveikio vertinimas (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *nenumatoma* | *nenumatoma* |
| *Finansams* | *nenumatoma* | *nenumatoma* |
| *Socialinei aplinkai* | *nenumatoma* | *nenumatoma* |
| *Viešajam administravimui* | mažinama oro tarša | *nenumatoma* |
| *Teisinei sistemai* | *nenumatoma* | *nenumatoma* |
| *Kriminogeninei situacijai* | *nenumatoma* | *nenumatoma* |
| *Aplinkai* | *mažinamas CO2 dujų išmetimas į aplinką* | *nenumatoma* |
| *Administracinei naštai* | *nenumatoma* | *nenumatoma* |
| *Regiono plėtrai* | *nenumatoma* | *nenumatoma* |
| *Kitoms sritims, asmenims* | *nenumatoma* | *nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Vietos ūkio skyriaus vyr. specialistas Kazys Milierius