|  |
| --- |
| **Projektas** |
| **PLUNGĖS RAJONO SAVIVALDYBĖS**  **TARYBA** |
| **SPRENDIMAS** |
| **DĖL SUTIKIMO SUTEIKTI BUVEINĖS ADRESą**  **PLUNGĖS RAJONO KARKLĖNŲ KAIMO ŠEIMŲ BENDRUOMENEI „KARKLUOJA“** |
| 2022 m. gruodžio 22 d. Nr. T1 -  Plungė |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi ir Juridinių asmenų registro nuostatų, patvirtintų Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro įsteigimo ir Juridinių asmenų registro nuostatų patvirtinimo“, 61 punktu bei atsižvelgdama į Plungės rajono Karklėnų kaimo šeimų bendruomenės „Karkluoja“ 2022 m. gruodžio 6 d. prašymą Nr. 5, Plungės rajono savivaldybės taryba nusprendžia:

Sutikti, kad asociacijai Plungės rajono Karklėnų kaimo šeimų bendruomenės „Karkluoja“ (kodas 171760736) buveinės registracijos adresas būtų suteiktas Plungės rajono savivaldybei nuosavybės teise priklausančiame pastate – Mokykloje (unikalus Nr. 6897-0018-1012, registro Nr. 80/37389, pastato pažymėjimas plane 1C2p), esančiame Lakštingalų g. 28, Karklėnų k., Plungės r. savivaldybėje.

Savivaldybės meras

SUDERINTA:

Administracijos direktorius Mindaugas Kaunas

Turto skyriaus vedėja Živilė Bieliauskienė

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą rengė Turto skyriaus vyr. specialistė Inga Daublienė

**PLUNGĖS RAJONO SAVIVALDYBĖS ADMINISTRACIJOS**

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL SUTIKIMO SUTEIKTI BUVEINĖS ADRESĄ**  **PLUNGĖS RAJONO KARKLĖNŲ KAIMO ŠEIMŲ BENDRUOMENEI**  **„KARKLUOJA““** |
| 2022 m. gruodžio 7 d.  Plungė |

**1. Parengto teisės akto projekto tikslai.** Sutikti, kad asociacijai Plungės rajono Karklėnų kaimo šeimų bendruomenės „Karkluoja“ (kodas 171760736) buveinės registracijos adresas būtų suteiktas Plungės rajono savivaldybei nuosavybės teise priklausančiame pastate – Mokykloje (unikalus Nr. 6897-0018-1012, registro Nr. 80/37389, pastato pažymėjimas plane 1C2p), esančiame Lakštingalų g. 28, Karklėnų k., Plungės r. savivaldybėje.

**2. Kaip šiuo metu yra sprendžiami projekte aptarti klausimai.** 2022 m. gruodžio 6 d. Plungės rajono Karklėnų kaimo šeimų bendruomenė „Karkluoja“ kreipėsi į Administraciją su prašymu suteikti buveinės adresą pastate – mokykloje, nes daug metų bendruomenė naudojasi pagal panaudą ir joje vykdo veiklą.

**3. Kodėl būtina priimti sprendimą, kokių pozityvių rezultatų laukiama.** Juridinių asmenų registro nuostatų 61 punkte nustatyta, jeigu steigėjas nėra patalpų, suteikiamų juridinio asmens, filialo ar atstovybės buveinei registruoti ar įrašyti, savininkas arba patalpos steigėjui priklauso bendrosios dalinės ar bendrosios jungtinės nuosavybės teise, notarui, Teisingumo ministerijai ar Registro tvarkytojui, kai Nuostatuose nurodytais atvejais dokumentai pateikiami tiesiogiai Registro tvarkytojui, turi būti pateiktas savininko arba bendraturčio rašytinis sutikimas suteikti patalpas juridinio asmens, filialo ar atstovybės buveinei registruoti ar įrašyti, jeigu Nuostatuose nenustatyta kitaip.

**4. Siūlomos teisinio reguliavimo nuostatos.** Leisti registruoti buveinės adresą Plungės rajono savivaldybei nuosavybės teise priklausiančiame pastate, adresu Lakštingalų g. 28, Karklėnų k., Plungės r. savivaldybėje.

**5. Pateikti skaičiavimus, išlaidų sąmatas, nurodyti finansavimo šaltinius.** Sprendimo projektui įgyvendinti lėšų nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra, korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės rajono Karklėnų kaimo šeimų bendruomenės „Karkluoja“ prašymu.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės rajono Karklėnų kaimo šeimų bendruomenei „Karkluoja“.

**11. Kita svarbi informacija.** Nėra.

**12. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma.* |
| *Teisinei sistemai* | *Numatomas teisinis reguliavimas neprieštarauja įstatymams ir juos įgyvendinamiesiems aktams.* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

Rengėja

Turto skyriaus vyr. specialistė Inga Daublienė